*****

ΚΑΝΟΝΙΣΜΟΣ (ΕΟΚ) αριθ. 3578/82 ΤΗΣ ΕΠΙΤΡΟΠΗΣ

της 23ης Δεκεμβρίου 1982

περί τρίτης τροποποιήσεως του κανονισμού (ΕΟΚ) αριθ. 263/81 περί θεσπίσεως των λεπτομερειών εφαρμογής των καθεστώτων εισαγωγής που προβλέπονται από τους κανονισμούς (ΕΟΚ) αριθ. 217/81 και (ΕΟΚ) αριθ. 218/81 στον τομέα του βοείου κρέατος και περί έκτης τροποποιήσεως του κανονισμού (ΕΟΚ) αριθ. 2377/80

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδας,

τον κανονισμό (ΕΟΚ) αριθ. 217/81 του Συμβουλίου της 20ής Ιανουαρίου 1981 περί ανοίγματος κοινοτικής δασμολογικής ποσοστώσεως βοείων κρεάτων υψηλής ποιότητας, νωπών, διατηρημένων δι' απλής ψύξεως ή κατεψυγμένων, των διακρίσεων 02.01 Α ΙΙ α) και 02.01 Α ΙΙ β) του Κοινού Δασμολογίου (2), όπως τροποποιήθηκε τελευταία από τον κανονισμό (ΕΟΚ) αριθ. 3340/82 (3), και ιδίως το άρθρο 2,

τον κανονισμό (ΕΟΚ) αριθ. 218/81 του Συμβουλίου της 20ής Ιανουαρίου 1981 περί ανοίγματος κοινοτικής δασμολογικής ποσοστώσεως για κρέας βοοειδών κατεψυγμένο, της διακρίσεως 02.01 Α ΙΙ β) 4 ββ) 33 του Κοινού Δασμολογίου (4), όπως τροποποιήθηκε τελευταία από τον κανονισμό (ΕΟΚ) αριθ. 3226/82 (5), και ιδίως το άρθρο 2,

Εκτιμώντας:

ότι οι κανονισμοί (ΕΟΚ) αριθ. 217/81 και (ΕΟΚ) αριθ. 218/81 έχουν ανοίξει τις ποσοστώσεις των βοείων κρεάτων υψηλής ποιότητας και του κρέατος βοοειδών για το έτος 1981· ότι οι ποσοστώσεις αυτές ισχύουν εκ νέου για το έτος 1982· ότι οι κανονισμοί (ΕΟΚ) αριθ. 3340/82 και (ΕΟΚ) αριθ. 3226/82 έχουν καθορίσει αυτές για το έτος 1983· ότι είναι αναγκαίο να τροποποιηθεί, κατά συνέπεια, ο κανονισμός (ΕΟΚ) αριθ. 263/81 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 3751/81 (7), δια του οποίου καθορίζονται οι λεπτομέρειες εφαρμογής του·

ότι ο κανονισμός (ΕΟΚ) αριθ. 263/81 προβλέπει στο άρθρο 7 για την εισαγωγή κρεάτων υψηλής ποιότητος, που αναφέρονται στο άρθρο 1 παράγραφος 1 υπό δ, καθεστώς τρίμηνης διαχειρίσεως· ότι ο κανονισμός (ΕΟΚ) αριθ. 2377/80 της 4ης Σεπτεμβρίου 1980 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος (8), όπως τροποποιήθηκε τελευταία από τον κανονισμό (ΕΟΚ) αριθ. 1617/82 (9), καθορίζει κατά συνέπεια ιδίως στο άρθρο 15 τις λεπτομέρειες καταθέσεως των αιτήσεων των πιστοποιητικών και την έκδοση των εν λόγω πιστοποιητικών· ότι βάσει της αποκτηθείσας πείρας στον τομέα διαχειρίσεως των εν λόγω ποσοστώσεων, φαίνεται επιθυμητό να θεσπισθεί ένας τρόπος διαχειρίσεως πιο ελαστικός και πιο ευέλικτος, κατά τρόπο ώστε να διασφαλίζεται μία καλύτερη χρήση του καθεστώτος αυτού· ότι αποδεικνύεται κατάλληλο να θεσπισθεί μηνιαίο σύστημα και να περιληφθούν οι αντίστοιχες διατάξεις στο πλαίσιο του κανονισμού (ΕΟΚ) αριθ. 2377/80· ότι εν όψει του ίδιου στόχου πρέπει να καταργηθεί η διάταξη του άρθρου 12 παράγραφος 1 υπό α του τελευταίου αυτού κανονισμού που καθορίζει έναν ανώτατο αριθμό τόνων για τις αιτήσεις πιστοποιητικού·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 263/81 τροποποιείται ως εξής:

1. Στο άρθρο 1 παράγραφοι 1 και 2 ο όρος «για το έτος 1982» αντικαθίσταται από τους όρους «για το έτος 1983».

2. Στο άρθρο 1 παράγραφος 1 υπό α το ποσό «5 000 τόνοι» αντικαθίσταται από το ποσό «12 500 τόνοι».

3. Στο άρθρο 1 παράγραφος 1 υπό γ το ποσό «1 000 τόνοι» αντικαθίσταται από το ποσό «2 300 τόνοι».

4. Το κείμενο του άρθρου 7 αντικαθίσταται από το εξής κείμενο:

«Άρθρο 7

Η κατάθεση των αιτήσεων πιστοποιητικών και η έκδοση πιστοποιητικών εισαγωγής των κρεάτων που αναφέρονται στο άρθρο 1 παράγραφος 1 υπό δ λαμβάνουν χώρα σύμφωνα με τις διατάξεις των άρθρων 12 και 15 του κανονισμού (ΕΟΚ) αριθ. 2377/80.»

Άρθρο 2

Ο κανονισμός (ΕΟΚ) αριθ. 2377/80 τροποποιείται ως εξής:

1. Στο άρθρο 12 παράγραφος 1, το κείμενο υπό α αντικαθίσταται από το εξής κείμενο:

«α) Η είτε οι αιτήσεις πιστοποιητικών, που έχουν κατατεθεί από τον ίδιο ενδιαφερόμενο, πρέπει να αναφέρονται σε συνολική ποσότητα που αντιστοιχεί κατ' ελάχιστο όριο σε 5 τόνους κρέατος, κατά βάρος προϊόντος, για το καθεστώς και για το μήνα κατά τη διάρκεια του οποίου έχουν κατατεθεί η είτε οι αιτήσεις πιστοποιητικών.»

2. Στο άρθρο 15 παράγραφος 1 υπό α, παράγραφος 2 υπό β, παράγραφος 5 υπό α, οι όροι «στα άρθρα 9 μέχρι 12» αντικαθίστανται από τους όρους «στα άρθρα 9 μέχρι 11».

3. Στο άρθρο 15 παράγραφος 1 υπό β οι όροι «οι αιτήσεις που αναφέρονται στο άρθρο 13» αντικαθίστανται από τους όρους «οι αιτήσεις που αναφέρονται στα άρθρα 12 και 13».

4. Στο άρθρο 15 παράγραφος 4 υπό β οι όροι «βάσει των άρθρων 10 μέχρι 12» αντικαθίστανται από τους όρους «βάσει των άρθρων 10 και 11».

5. Στο άρθρο 15 παράγραφος 4 παρεμβάλλεται το εξής κείμενο:

«ε) όσον αφορά τις αιτήσεις που έχουν κατατεθεί δυνάμει του άρθρου 12, ανακοινώνουν την 2η εργάσιμη ημέρα μετά από την λήξη της περιόδου καταθέσεως των αιτήσεων, την συνολική ποσότητα την αποτελεί αντικείμενο των αιτήσεων.»

6. Στο άρθρο 15 παράγραφος 5 υπό β οι όροι «που αναφέρονται στο άρθρο 13» αντικαθίστανται από τους όρους «που αναφέρονται στο άρθρο 12 και 13».

7. Στο άρθρο 15 παράγραφος 6 υπό α οι όροι «αρθρα 9 μέχρι 12» αντικαθίστανται από τους όρους «αρθρα 9 μέχρι 11».

8. Στο άρθρο 15 παράγραφος 6 παρεμβάλλεται το εξής κείμενο:

«δ) Η Επιτροπή αποφασίζει εντός ποίου μέτρου δύναται να δοθεί συνέχεια στις αιτήσεις που αναφέρονται στο άρθρο 12. Εάν οι ποσότητες για τις οποίες έχουν ζητηθεί πιστοποιητικά, υπερβαίνουν τις διαθέσιμες ποσότητες, η Επιτροπή καθορίζει ένα μοναδικό ποσοστό μειώσεως των αιτουμένων ποσοτήτων. Εάν η συνολική ποσότητα που αποτελεί αντικείμενο των αιτήσεων είναι κατώτερη από τη διαθέσιμη ποσότητα, η Επιτροπή καθορίζει την υπόλοιπη ποσότητα.»

Άρθρο 3

Ο παρών κανονισμός αρχίζει να ισχύει από την 1η Ιανουαρίου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 23 Δεκεμβρίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 38 της 11. 2. 1981, σ. 1.

(3) ΕΕ αριθ. L 353 της 15. 12. 1982, σ. 1.

(4) ΕΕ αριθ. L 38 της 11. 2. 1981, σ. 2.

(5) ΕΕ αριθ. L 340 της 2. 12. 1982, σ. 6.

(6) ΕΕ αριθ. L 27 της 31. 1. 1981, σ. 52.

(7) ΕΕ αριθ. L 374 της 30. 12. 1981, σ. 14.

(8) ΕΕ αριθ. L 241 της 13. 9. 1980, σ. 5.

(9) ΕΕ αριθ. L 180 της 24. 6. 1982, σ. 24.